Selahattin Demirtaş is in 1973 Elazığ gebore as seun van ’n Zaza-sprekende gesin. Hy het sy primêre sowel as sekondêre skoolopleiding op sy geboortedorp voltooi. Hy noem sy ervaring op die begrafnis van die politikus Vedat Aydin as ’n politieke ontwaking: “Ek het ’n ander mens geword. My lewensrigting het verander ... hoewel ek nie die redes vir die gebeure begryp het nie, het ek geweet: Ons is Koerde, en omdat dit nie ’n identiteit was wat ek sou weggooi nie, was dit ook my probleem.”
Demirtaş was medeleier saam met Yüksekdağ toe die HDP in Junie 2015 aan sy eerste algemene verkiesing deelneem. Die HDP het die vierde plek behaal met 13,12% van die stemme en so 80 van die 550 setels verower en so maklik die 10%-kiesdrempel oorskry wat nodig is voor 'n party in die parlement verteenwoordig kan word.
Demirtaş kry af en toe dreigemente vanweë sy politieke bedrywighede en het op 22 November 2015 ’n sluipmoordaanval oorleef.